

**OPĆINSKI NAČELNIK**

KLASA: 022-05/18-01/25

URBROJ: 2109/22-11-18-1

Orehovica, 29. listopada 2018.g.

Na temelju članka 7. Odluke o ustroju i unutarnjoj organizaciji Jedinstvenog upravnog odjela Općine Orehovica (,,Službeni glasnik Međimurske županije'' br. 14/18) i članka 15. Pravilnika o unutarnjem redu Općine Orehovica (KLASA: 022-05/17-01/43, URBROJ: 2109/22-10-17-1 od 27.11.2017. godine), općinski načelnik Općine Orehovica izdaje donosi sljedeću

**O D L U K U**

**o radnom vremenu Jedinstvenog upravnog odjela**

**Općine Orehovica**

**Članak 1.**

(1) Ovom Odlukom određuje se radno vrijeme Jedinstvenog upravnog odjela Općine Orehovica.

**Članak 2.**

(1) Radno vrijeme Jedinstvenog upravnog odjela Općine Orehovica radnim danom određuje se kako slijedi:

|  |  |
| --- | --- |
| **DAN** | **RADNO VRIJEME** |
| Ponedjeljak | 07.00 – 15.00 |
| Utorak | 07.00 – 15.00 |
| Srijeda | 07.00 – 16.00 |
| Četvrtak | 07.00 – 15.00 |
| Petak | 07.00 – 14.00 |

**Članak 3.**

(1) Iznimno od prethodnog članka ove Odluke, ovisno o potrebama, za pojedine djelatnike načelnik Općine Orehovica može odrediti i drugačiji raspored tjednog radnog vremena.

**Članak 4.**

(1) Unutar radnog vremena iz prethodnog članka ove Odluke, svaki zaposlenik ima pravo koristiti dnevni odmor u trajanju od 30 minuta.

(2) Na dnevni odmor djelatnici Jedinstvenog upravnog odjela odlaze u smjenama u vremenu od 10.00 do 12.00 sati, tako da za vrijeme dnevnog odmora u zgradi Općine uvijek ostaje dio djelatnika.

**Članak 5.**

(1) Ova Odluka stupa danom donošenja, a objavit će se na web stranici i oglasnoj ploči

Općine Orehovica.

**Članak 6.**

(1) Stupanjem na snagu ove Odluke prestaje važiti Odluka o radnom vremenu Jedinstvenog upravnog odjela Općine Orehovica od 20.08.2015.g. (KLASA: 022-05/15-01/32, URBROJ: 2109/22-01-15-1)

**Općinski načelnik**  Franjo Bukal